Publication: Magyar Közlöny
Issue: MK-2009-83 (Year: 2009, Number: 83)
Era: 2004-2010
Section: során – a 7/1998. (III. 18.) AB határozatában (ABH 1998,
Paragraph Index: 1495

(2) bekezdéséhez viszonyítva – speciális követelmények származnak külön jogszabályok megalkotására: a kiemelt védelemnek az Alkotmány által kijelölt tárgykörben, a „munka végzése során” kell érvényesülnie. Ez az alkotmányi rendelkezés – az Abh3.-ban kifejtetteknek megfelelõen a nõk (és a fiatalok), mint ún. sérülékeny foglalkoztatotti csoportokba tartozó jogalanyok alkati, természeti (biológiai és fizikai) különbözõségébõl adódó eltérések elismerésén alapszik, nõk esetében magában foglalva az anyaságnak a nõ életrendjére, szervezetére gyakorolt biológiai, pszichikai, szociológiai hatásait, és azoknak a különbözõ munkatevékenységek folytatásával való összefüggéseit, következményeit is. A jogalkotót ezért az Alkotmány 66. § (3) bekezdése a munka világára, ezen belül is a munkavégzésre vonatkozó szabályalkotásban a nõk (és fiatalok) számára – az e tulajdonságukra, abból eredõ sajátosságaikra visszavezethetõ hátrányokat kiküszöbölendõ – többletvédelmet, kedvezményeket, elõnyöket biztosító intézkedésekre, a munkavégzéssel általában járó fizikai, pszichés megterhelést könnyítõ, ártalmakat megelõzõ vagy csökkentõ (munkajogi, foglalkozás-egészségügyi, munkavédelmi, szociális tárgyú) rendelkezések meghozatalára kötelezi. Az Alkotmány fenti rendelkezései összefüggésben állnak az Alkotmány 70/A. § (3) bekezdésével, amely szerint „A Magyar Köztársaság a jogegyenlõség megvalósulását 2009/83. szám az esélyegyenlõtlenségek kiküszöbölését célzó intézkedésekkel is segíti.” Az Alkotmány 66. § (2) bekezdése az Alkotmány 70/A. § (3) bekezdésében foglalt esélyegyenlõség elvét konkretizálja a gyermeket vállaló nõkre, kisgyermekes anyákra, a 66. § (3) bekezdése pedig a munkát vállaló nõkre, amely elv alapján az állam a különbözõ társadalmi csoportok esélyeinek egyenlõségét jogszabályok és állami intézkedések rendszere révén biztosítja, illetõleg járul hozzá az egyenlõtlenségek csökkentéséhez. [725/B/1991. AB határozat, ABH 1992, 663, 664.; 553/B/1994. AB határozat, ABH 1997, 773, 783.] 3.4.4. Az Alkotmány 67. § (1) bekezdése minden gyermek számára biztosítja a jogot a családja, az állam és a társadalom részérõl arra a védelemre és gondoskodásra, amely a megfelelõ testi, szellemi és erkölcsi fejlõdéséhez szükséges. Ez az alkotmányi rendelkezés „a gyermek alapvetõ jogairól szól, egyidejûleg a család (szülõk), az állam és a társadalom alapvetõ kötelezettségeit megszabva” (995/B/1990. AB határozat, ABH 1993, 524, 525.), egyben a jogalkotó alkotmányos kötelezettségét határozza meg a gyermek megfelelõ fejlõdését biztosító feltételek megteremtésére. Az Alkotmánybíróság – az Alkotmány

Source: https://magyarkozlony.hu/hivatalos-lapok/6b2a39dd1eb6f4a8b67718d058fd950ab6bfa4fb/dokumentumok/e745f3191125310b957f5d60a70346ca9e315f40/letoltes